Obilježen Dan planeta Zemlje

22. travnja 2015. godine učenici 4. a razreda naše škole obilježili su Dan planeta Zemlje pod nazivom „Svako dijete - svijet za sebe“ .

 Tijekom tjedna učenici su radom u likovnim radionicama slikali svoju Zemlju, oslikavali životinje, slikali svoj najdraži kutić svemira. U igraonici maštaonici- pretvarali su se u bića iz drugih planeta koje muče isti problemi kao i ljude na Zemlji- zagađenja, nedostatak pitke vode, klimatske promjene i izmišljali načine rješavanja tih problema.

U jezičnoj, stvaralačkoj radionici stvarali su činkvine (pjesma od pet stihova koja ima ustaljenu formu).

Moja zemlja

Zemlja.

Lijepa , rascvjetana.

Trčanje, skakanje.

Zemlja- naš jedini dom.

Život!

 Nika Hajnić

Prekrasna Zemlja

Zemlja,

veličanstvena, brižna.

Kopanje, obrađivanje.

Za taj trud dobivamo

dom!

 Dora Dominko

U suradnji s vjeroučiteljicom Melitom Car- Čorko proveli smo radionicu o zaštiti okoliša. Učenici su ponovili znanja o ekologiji, napisali svoj proglas za ljepši okoliš i sastavili svoj ekološki strip s idejama kao zaštititi naš okoliš.

Nakon prikazivanja edukativnih animiranih filmova o zaštiti Zemlje, samostalnim istraživanjem opisali su i nacrtali njihovu najdražu životinju.

Tjedan posvećen Zemlji završit ćemo pisanjem razrednog eko-kodeksa.

 učiteljica Jadranka Krušelj